**A családsegítés gyakorlatának szerepváltozása c. szekció beszámolója**

**(Csuka Renáta – Takács Imre)**

1. A szekciómunka első részében Csuka Renáta ppt. bemutatón keresztül elemezte a kisváradai intézmény családsegítő tevékenységét.

Két dimenzióban vizsgáltuk a tevékenységüket:

**A./ Korábbi tevékenységek, amelyek az átalakulás után megszűntek, vagy csökkent a szerepük:**

* Aktív korú munkanélküliek ellátása
* Adósságkezelés
* Mentálhigiénés, életvezetési, kapcsolati tanácsadás, mentálhigiénés krízisintervenció
* Prevenciós szolgáltatások: Pl. gyermeknyaraltatás, csoportos tevékenységek
* Lényegesen csökkent a korábbi gondozási esetek száma (Akikkel megállapodás köttetik)
* Szűkült a felnőtteket érintő jelzőhálózati munka

**B./ Működő családsegítést érintő tevékenységek**

* Hátralékkezelés
* Közösségfejlesztés
* Segélyezés
* Szegénygondozás
* Tanácsadások
* Koordináció, szervezőmunka

A szekciótagok által képviselt intézmények megoszlottak a tekintetben, hogy van-e a családsegítő tevékenységet kizárólagosan folytatott munkatárs, vagy mindenki végzi mindkét tevékenységet. A kisebb létszámú intézmények a korábbiakban is vegyes profillal működtek, mindenki mindkét szolgáltatást végezte. Ugyanakkor abban egyetértés volt, hogy a gyermekjóléti munka más tudásbeli kompetenciákat kíván meg, mint a családsegítés, a felelősségek sem azonosak.

**A legnagyobb veszteség, hogy csökkent a családsegítést végző munkatársak száma, és ebből adódóan csökkent a megkötött megállapodások száma. Amennyiben a veszélyeztetettségi tüneteket még nem mutató gyermekes családoknál megoldódna a kapcsolati, életviteli, mentálhigiénés stb. problémakör megelőzhető lenne a veszélyeztetettség kialakulása. Ezért a családsegítést többlet-eszközökkel (Létszám, speciális tudások) kell ellátni.**

A szekciótagok nagyon soknak tartják a „vonalvezetőket”, az adminisztrációt, amelyet a szociális szakemberek szakmai szabadságvesztésként élnek meg. Ennek tulajdonítható, hogy sok 1 X-i esetet nem dokumentálnak le. A magas fluktuáció ezen a területen is jelen van.

**Amire több erőforrást kellene koncentrálni:**

* **Iskolából kiszorult fiatal felnőttek**
* **Aktív korú, pszichés, beilleszkedési zavarokkal küzdő felnőttek**
* **Nyugdíjas korosztály**
* **Mivel a családsegítést igénybe vevők többsége önkéntesen keresi fel az intézményt, jobban ki lehetne aknázni az ebben rejlő lehetőségeket. (Prevenció)**

**A szekció azt üzeni, hogy nem szeretnének a munkatársak kliensé válni!**

Ez jelenti a magasabb bérigényeket, a leterheltség csökkentését, a kiszámíthatóbb életpályát, a jobb munkakörülményeket.